മലയാളം സബ്ടൈറ്റിലിന് സന്ദര്‍ശിക്കുക http://malayalamsubtitles.org/
സബ്ടൈറ്റില്‍ മലയാള വിവര്‍ത്തനം: പി. പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)
വീഴ്ത്തൂ അതിനെ!
കൊല്ലാന്‍ പാടില്ല, തളര്‍ത്തിയിടണം!
ദൈവം അനുഗ്രഹിക്കട്ടെ!
ദൈവം നിങ്ങളെയും അനുഗ്രഹിക്കട്ടെ.
ഇവിടെ നില്‍ക്കൂ.
ചിയേര്‍സ്.
ഇദ്ദേഹത്തിന്റെ മരുന്നുകളാണ്.
രണ്ടു ഗുളികകള്‍ രാവിലെയും...
രണ്ടെണ്ണം വൈകുന്നേരവും.
ശരി...
അതിലൊന്ന് അവര്‍ മാറ്റിയിരുന്നു.
അതെ.. എനിക്കറിയാം. അത് പൊതുവേ ഉപയോഗിക്കുന്ന ഒന്നാണ്.
ഇനി പോകാം.
എല്ലാവരും ശ്രദ്ധിക്കൂ!
പ്രധാനപ്പെട്ട ഒരു കാര്യമുണ്ട്!
സിഗരറ്റുകള്‍ നിരോധിച്ചിരിക്കയാണ്.
സംഗീതവും നിരോധിക്കപ്പെട്ടതാണ്‌.
സ്ത്രീകള്‍ നിര്‍ബന്ധമായും സോക്സുകള്‍ ധരിച്ചിരിക്കണം.
ശ്രദ്ധിക്കൂ!
സ്ത്രീകള്‍ നിര്‍ബന്ധമായും സോക്സുകളും കൈയ്യുറകളും ധരിച്ചിരിക്കണം!
ആരാണോ ബാംബറയില്‍ (ആഫ്രിക്കയിലെ മാലിയിലെ ഭാഷ) സംസാരിക്കുന്നത് ...
സിഗരറ്റ് പാടില്ല.
പാട്ടുകളും പാടില്ല.
ആര്‍ക്കെങ്കിലും ചന്തയിലേക്ക് പോകണമെങ്കില്‍
അവര്‍ സോക്സ്‌ ധരിച്ചിരിക്കണം.
മനസ്സിലായല്ലോ?
ഞാന്‍ ഇപ്പോള്‍ ബാംബറയിലാണ് നിങ്ങളോട് പറയുന്നത്.
- നിന്റെ പാന്റുകള്‍ കയറ്റ്. - എന്റെ എല്ലാ പാന്റും ഇങ്ങനെയാണ്.
കയറ്റിവെക്കാന്‍, ഇത് ഒരു പുതിയ നിയമമാണ്.
കയറ്റിവെക്കാനാ നിന്നോട് പറഞ്ഞത്!
ദൈവം അനുഗ്രഹിക്കട്ടെ.
നിങ്ങള്‍ക്കെന്താ ഇവിടെ കാര്യം?
ഞങ്ങള്‍ക്ക് പുതിയ ഒരറിയിപ്പുനല്‍കാനുണ്ട്.
അതിനുവേണ്ടിയാണോ നിങ്ങള്‍ ഇങ്ങനെ കയറി വന്നത്?
ദൈവത്തിന്റെ ഭവനത്തിലേക്ക്‌ ചെരുപ്പുകള്‍ ധരിച്ചും ആയുധമേന്തിയും
ഒരാളും കടക്കാന്‍ പാടുള്ളതല്ല.
അത് ശരിയായ കാര്യമല്ല.
ഞങ്ങള്‍ക്ക് ചെയ്യാം. ഞങ്ങള്‍ ജിഹാദ് (വിശുദ്ധയുദ്ധം) നടത്തുന്നവരാണ്.
നിങ്ങള്‍ ജിഹാദ് നടത്തുന്നവരാണോ? നിങ്ങള്‍ക്ക് ഇവിടെയും അത് നടത്തണോ?
ദൈവത്തിന്റെ ഭവനത്തിലും?
ഇവിടെ തുംബുക്തുവില്‍ ഒരാള്‍ മതത്തിന്
ഹൃദയം കൊണ്ടാണ് സ്വയം സമര്‍പ്പിക്കുന്നത്; ആയുധം കൊണ്ടല്ല.
ഇത് പ്രാര്‍ത്ഥനയുടെ സമയമാണ്. ഞങ്ങള്‍ക്ക് ശാന്തമായി പ്രാര്‍ത്ഥിക്കണം.
ദയവു ചെയ്ത് പുറത്തുപോകൂ.
എന്റെ വലയുടെ അടുത്തുനിന്നും മാറൂ...
നിനക്ക് കേള്‍ക്കാന്‍ പാടില്ലേ?
ഈ നിമിഷം ഞാന്‍ എന്താണ് ചിന്തിക്കുന്നതെന്ന്‍
നിനക്കൂഹിക്കാന്‍ കഴിയുമോ?
എന്തിനെക്കുറിച്ചാ...?
നിങ്ങളുടെ കന്നുകാലികളെപറ്റി...
അതില്‍തന്നെ ഏറ്റവും പ്രിയപ്പെട്ട ജി പി എസ്സിനെ പറ്റി!
ജി പി എസ്സ്...
- ഇതാണോ നിന്റെ ഉത്തരം? - അതെ.
നിനക്കൊരു കാര്യം അറിയാമോ?
ജി പി എസ്സ് ഒരു പശുക്കുട്ടിയോ...
കാളക്കുട്ടനോ ആയിരുന്നെങ്കില്‍...
ഞാനത് ഇസ്സാന് കൊടുക്കുമായിരുന്നു.
നിങ്ങളുടെ മുഴുവന്‍ പറ്റവും അവന്‍ അര്‍ഹിക്കുന്നു.
എല്ലാ കന്നുകാലികളെയുമോ?
അതെ!
ശരിയാണ്, അവന്‍ അര്‍ഹിക്കുന്നു, അവന്‍ വളരെ മിടുക്കനാണ്.
ജി പി എസ്സിന്റെ കുട്ടിയെ കിട്ടിയാല്‍ തന്നെ അവന് വളരെ സന്തോഷമാവും.
അങ്ങിനെയാണോ?
എങ്കില്‍ അതവന് കിട്ടിയിരിക്കും.
മുഴുവന്‍ കന്നുകാലികളെയും നീ അവനു കൊടുക്കുമോ?
അവന്‍ അതര്‍ഹിക്കുന്നുണ്ട്, നല്ല കുട്ടിയാ..
സത്യമായും അവന് അതിനര്‍ഹതയുണ്ട്.
നന്ദി.
പണം ഞാന്‍ പിന്നെത്തരാം.
നന്ദി, വീണ്ടും കാണാം.
സഹോദരീ, നിങ്ങള്‍ തീര്‍ച്ചയായും ഈ ഗ്ലൗസുകള്‍ ധരിച്ചിരിക്കണം.!
മീന്‍വില്‍ക്കാന്‍ ഗ്ലൗസ് ധരിക്കണോ?
ഗ്ലൗസ്സും ധരിച്ച് ഞാന്‍ എങ്ങിനെ മീന്‍ നനയ്ക്കും?
ഞങ്ങളുടെ രക്ഷിതാക്കള്‍ ഞങ്ങളെ വിശ്വാസികളായിട്ടുതന്നെയാണ് വളര്‍ത്തിയത്.
ഗ്ലൗസ് ഇല്ലാതെതന്നെ.
അത്രമതി!
നിങ്ങള്‍ക്ക് എന്റെ കൈകള്‍ തന്നെ മുറിച്ചുമാറ്റണോ?
ഇതാ രണ്ടും! അറുത്തുകള!
കൈകള്‍ ഇവിടെ വെച്ച് ഞങ്ങള്‍ മുറിച്ചുമാറ്റില്ല!
ഗ്ലൗസുകള്‍ ധരിപ്പിക്കാന്‍ ഞങ്ങള്‍ക്ക് കൈകള്‍ വേണം.
ഇവരെപ്പോലുള്ളവരോട് നമ്മള്‍ക്ക് എതിര് നില്‍ക്കാന്‍ കഴിയില്ല മോളെ..
ഞങ്ങള്‍ ക്ഷീണിതരും സുഖമില്ലാത്തവരുമാണ്! ഇപ്പോള്‍ തന്നെ ഈ പര്‍ദ്ദ ധരിക്കാന്‍ അവര്‍ നമ്മെ നിര്‍ബന്ധിതരാക്കി.
ഇനി ഗ്ലൗസുകൂടി ഇട്ടാല്‍ എങ്ങിനെ ജോലിചെയ്യും.
സമാധാനിക്കൂ കുട്ടീ..
ഇന്നും ഇല്ല , നാളെയും ധരിക്കില്ല!
- ഇക്കാര്യത്തില്‍, ഞങ്ങള്‍ക്ക് നിന്നെ ദൂരേക്ക് കൊണ്ടുപോകേണ്ടി വരും. - എന്നെ കൊണ്ടുപോയ്ക്കോളൂ..
എന്താണോ സംഭവിക്കാനുള്ളത്, അത് സംഭവിക്കും!
ഇത് എന്റെ അമ്മയ്ക്ക് കൊടുക്കണം.
ഹാന്‍ഡ്ബ്രേക്ക് റിലീസാക്കൂ.
വലത്തോട്ട്.
ഇനി മുന്നോട്ടേക്ക് പോകൂ..
മുന്നിലേക്ക് തന്നെ നോക്കൂ..
നമുക്ക് വീണ്ടും നോക്കാം.
വീണ്ടും അതുപോലെ ചെയ്യൂ!
അബ്ദുള്‍കരിം!
എനിക്ക് നിങ്ങളോട് ഒരു കാര്യം പറയാന്‍ കഴിയുമോ?
തീര്‍ച്ചയായും പറയൂ.
നിങ്ങള്‍ കണ്ടില്ലേ?
നിങ്ങള്‍ക്ക് എല്ലാമൊന്നും അറിയാന്‍ കഴിയില്ല.
സര്‍വ്വശക്തനായ ദൈവത്തിനു മാത്രമേ ജീവിതത്തിലെ എല്ലാം അറിയുകയുള്ളൂ..
നീ കഴിച്ചോ?
കഴിച്ചു, അമ്മയോടൊപ്പം.
രാവിലെ നീ എവിടെയായിരുന്നു?
ആടുകളോടൊപ്പം.
നീയാണോ ആട്ടിന്‍പറ്റത്തെ നോക്കിയത്?
നീ നല്ല കുട്ടിയാണ്.
എന്റെ കൊച്ചരിപ്രാവ്...
ഞാന്‍ പോയിട്ട് വേഗം വരും.
ഞാന്‍ നിനക്ക് ഒരുപാട് സമ്മാനങ്ങള്‍ വാങ്ങുന്നുണ്ട്.
ഇതാ..നോക്ക്. ശരിയായില്ലേ?
ആട്ടിന്‍പട്ടത്തെ നോക്കിക്കൊള്ളണേ...
പോയി വരാം.
അച്ഛാ..!
എന്റെ മുത്തേ..
അച്ഛന്‍ പോയിട്ട് വേഗം തിരിച്ചു വരും.
വീട് നന്നായി നോക്കണം.
അച്ഛന്‍ പോയി.
ഞാന്‍ അച്ഛനോട് പറഞ്ഞിട്ടുണ്ട്..
നമ്മളെ ഒരിക്കലും മറക്കരുതെന്ന്.
ജിഹാദ് ഉപേക്ഷിക്കണമെന്ന് എന്നെ ബോധ്യപ്പെടുത്താന്‍ ശ്രമിക്കുകയാണോ നിങ്ങള്‍?
ഞാനോ?
നിങ്ങളോട് "ജിഹാദ് ഉപേക്ഷിക്കണം" എന്ന് പറയാന്‍ ഞാനാര്?
മറ്റുള്ളവരുടെ ജിഹാദ് എന്റെ വിഷയമല്ല.
ഞാന്‍ ജിഹാദ്'അനുഷ്ടിക്കുന്നത് എനിക്ക് വേണ്ടി മാത്രമാണ്.
അല്ലാഹുവാണേ, മറ്റുള്ളവരുടെ ജിഹാദിന് വേണ്ടി മാറ്റിവെക്കാന്‍ എനിക്ക് ഒട്ടും സമയമില്ല.
സ്വന്തം ധാര്‍മ്മികമായ ഉന്നമനത്തിനുവേണ്ടി
സമര്‍പ്പിക്കാന്‍ സാധിക്കുമായിരുന്നില്ലെങ്കില്‍
നിങ്ങളില്‍ ആദ്യത്തെ ആള്‍ ഞാനകുമായിരുന്നു!
എന്നോടും നിങ്ങളോടും പൊറുക്കണമെന്ന്
സര്‍വ്വശക്തനായ അല്ലാഹുവിനോട് ഞാന്‍ പ്രാര്‍ഥിക്കുന്നു.
ദുരഭിമാനത്തില്‍ നിന്നും അഹന്തയില്‍ നിന്നും ഒഴിഞ്ഞുനില്‍ക്കാന്‍ ഞങ്ങളെ സഹായിക്കണം.
നിങ്ങള്‍ ചെയ്തുകൊണ്ടിരിക്കുന്നത് ദയവു ചെയ്ത് അവസാനിപ്പിക്കണം.
ഇസ്ലാമിനെയും മുസ്ലിമിനെയും നിങ്ങള്‍ അപകീര്‍ത്തിപ്പെടുത്തുകയാണ്.
പാവം അമ്മമാരുടെ മുന്നിലിട്ട്,
കുഞ്ഞുങ്ങളെ നിങ്ങള്‍ അപകടപ്പെടുത്തുന്നു.
യാതൊരു കാരണവുമില്ലാതെ..
രണ്ട് കുഞ്ഞുങ്ങളുടെ അമ്മയായ ഒരുവളെ..
നിങ്ങള്‍ മര്‍ദ്ദിക്കുകപോലും ചെയ്യുന്നു.
നിങ്ങള്‍ വരുന്നതിനു മുന്‍പ്
ഒരു സ്ത്രീ പരാതിപറയാന്‍ ഇവിടെ വന്നിരുന്നു,
നിങ്ങള്‍ അവരെ ഗ്ലൗസ് ധരിക്കാന്‍ നിര്‍ബന്ധിക്കുന്നു എന്നും പറഞ്ഞ്...
ഇതുപോലുള്ളത്..
ഒരു വിശദീരണവുമില്ലാതെ,
എന്താണ് പ്രയോജനം എന്ന് വ്യക്തമാക്കാതെ,
അല്ലാഹുവും പ്രവാചകനും പറഞ്ഞു എന്നും പറഞ്ഞാണിതൊക്കെ.
സര്‍വ്വശക്തനായ അല്ലാഹുവിന്റെ വചനം ഓര്‍ക്കുക:
"അവരോടു പൊറുക്കുക.
"തീരുമാനങ്ങളില്‍ അവരെക്കൂടി പങ്കാളിയാക്കുക.
"അവരോടു സംസാരിക്കുക
"ഒരിക്കല്‍ നിങ്ങള്‍ തീരുമാനിച്ചുകഴിഞ്ഞാല്‍, നിങ്ങളുടെ മുഴുവന്‍ വിശ്വാസവും അല്ലാഹുവില്‍ നിക്ഷേപിക്കുക.
"കാരണം അവനില്‍ വിശ്വസിക്കുന്നവരെ അവന്‍ ഏറ്റവും അഗാധമായി സ്നേഹിക്കുന്നു"
എവിടെ ആ കാരുണ്യം?
എവിടെയാണ് ക്ഷമ?
എവിടെയാണ് ദൈവഭക്തി?
എവിടെയാണ് പരിവര്‍ത്തനം?
എവിടെയാണ് ഇതിലെല്ലാം ദൈവം?
ഞാന്‍ ഏറ്റവും ഇഷ്ടപ്പെടാത്തവരാണ് ആ വരുന്നത്.
എനിക്ക് അവരെ ഒട്ടും ഇഷ്ടമല്ല.
പക്ഷേ, ആ ഡ്രൈവര്‍ നല്ലവനാണ്.
അയാള്‍ നല്ലതാണെന്ന് നിന്നോട് ആര്പറഞ്ഞു?
ദൈവം അനുഗ്രഹിക്കട്ടെ!
സുഖമാണോ?
സുഖം തന്നെ!
എന്റെ ഭര്‍ത്താവ് പുറത്തുപോകുന്ന സമയത്താണ് എല്ലായ്പ്പോഴും നിങ്ങള്‍ വരുന്നത്.
ഞാന്‍ വിവാഹിതയായ ഒരു സ്ത്രീയാണ്.
അവളുടെ ഭര്‍ത്താവ് ഇല്ലാത്ത സമയം നോക്കിയാണ് എപ്പോഴും നിങ്ങള്‍ ഇവിടെ വരുന്നതെന്ന്.
അവര്‍ വിവാഹിതയായ ഒരു സ്ത്രീയാണ്.
അവളോട് നിര്‍ബന്ധമായും അവളുടെ തല മൂടാന്‍ പറയൂ, അത് അമാന്യമാണ്.
ഇദ്ദേഹം പറയുന്നു, നിങ്ങള്‍ നിങ്ങളുടെ ശിരസ്സ് മറയ്ക്കണമെന്ന്
ഇത് അയാള്‍ക്ക് ഇഷ്ടപ്പെടുന്നില്ലെങ്കില്‍ അയാള്‍ മറ്റെങ്ങോട്ടെങ്കിലും നോക്കട്ടെ.
ഒരു സ്ത്രീയെ പ്രയാസപ്പെടുത്തുന്ന പുരുഷന്‍ ദൈവഹിതത്തിന് എതിരാണ്.
അവള്‍ പറയുന്നത്....
നിങ്ങളെ ആരും ഇങ്ങോട്ട് ക്ഷണിച്ചിട്ടില്ലെന്നാണ്.
മാത്രമല്ല, നിങ്ങള്‍ കാണാനാഗ്രഹിക്കാത്തത് ശ്രദ്ധിക്കേണ്ട എന്നും.
എന്തെങ്കിലും ആവശ്യമുണ്ടെങ്കില്‍, അവള്‍ക്കത് എന്നോട് ചോദിക്കാം.
നിങ്ങള്‍ക്ക് എന്തെങ്കിലും ആവശ്യമുണ്ടെങ്കില്‍, അത് ഇദ്ദേഹത്തോട് ചോദിക്കാം.
ശുഭദിനം!
ഞങ്ങള്‍ തുടങ്ങുന്നത് 1990 ല്‍ ആണ്.
അതിനുശേഷം 2001, 2003. 2005 വര്‍ഷങ്ങളില്‍ നമ്മള്‍ അവരെ തോല്‍പ്പിച്ചു..
2005? അത് എനിക്ക് അംഗീകരിക്കാന്‍ കഴിയില്ല.
2005ല്‍ അവര്‍ നമ്മെയാണ് തറപറ്റിച്ചത്.
നിങ്ങള്‍ക്കുറപ്പുണ്ടോ അത്?
തീര്‍ച്ചയായും
അല്ല, നിങ്ങള്‍ അത് വീണ്ടും പഠിക്കണം.
2001 ല്‍ അയാള്‍ പുറത്തുപോയിരുന്നു.
ആര് പറഞ്ഞു അയാള്‍ പോയിരുന്നെന്ന്?
കൊടിച്ചിപട്ടികള്‍!!
സിദാന്‍ ഒരു മഹാനായ കളിക്കാരനാണ്, ഞാന്‍ അദ്ദേഹത്തെ ബഹുമാനിക്കുന്നു.
പക്ഷേ, അയാള്‍ക്ക് മെസ്സി നേടിയ അത്രയും റിക്കാര്‍ഡുകള്‍ ഇല്ല.
മെസ്സി ചുരുങ്ങിയത് മൂന്നോ നാലോ ഗോളെങ്കിലും ഒരു കളിയില്‍ നേടും.
ബാര്‍സലോണയെ റയല്‍ മാഡ്രിഡുമായി താരതമ്യപ്പെടുത്തുന്നത് വെറുതെയാണ്.
ഒരിക്കലുമല്ല!
ഞാന്‍ താരതമ്യപ്പെടുത്തുകയല്ല.
സത്യം സത്യംപോലെ പറയുന്നു എന്നേയുള്ളൂ.
ആ സമയത്ത്, ഫ്രാന്‍സ് മാത്രമായിരുന്നു ലോകത്തിലെ ഏക ടീം.
അതുകൊണ്ടാണ് അവര്‍ക്ക് എല്ലാവരെയും തോല്‍പ്പിക്കാനും
ലോകകപ്പ് നേടാനും കഴിഞ്ഞത്.
അല്ല.... ഫ്രാന്‍സിനെ കുറിച്ച് ഞാന്‍ പറയാം..
ശരിക്കും ഒന്നും നേടാന്‍ കഴിയാത്തവരെന്ന പേരുകേട്ട,
ഒരു രാജ്യമാണ് ഫ്രാന്‍സ്!
അവര്‍ 98 ല്‍ ബ്രസീലിന് പണം കൊടുത്തിട്ടുണ്ടായിരുന്നു.
കൂടാതെ, പരമ ദരിദ്രരായതുകൊണ്ട് ഒരു കപ്പല്‍ നിറയെ അരിയും അയച്ചുകൊടുത്തു.
എന്നിട്ട് പറഞ്ഞു, നിങ്ങള്‍ വിശ്രമിക്കൂ.. ഞങ്ങള്‍ മൂന്നു ഗോളെങ്കിലും നേടട്ടെ.
അങ്ങിനെയാണ് അവര്‍ അന്ന് ലോകകപ്പ് ജയിച്ചത്‌!
ഞാന്‍..... എനിക്ക് പോകണം.
എനിക്ക് പോയേ പറ്റൂ..
നിര്‍ത്ത്.. നിര്‍ത്ത്..
സാത്തിമ സുന്ദരിയാണ്, അവര്‍ക്ക് ദൃഡമായ വിശ്വാസവുമുണ്ട്
അവരുടെ ഭര്‍ത്താവ് ഒരു നല്ല മനുഷ്യനാണ്.
നീ എന്തിനെക്കുറിച്ചാണ് ഈ പറയുന്നത്?
ദൃഡമായ വിശ്വാസം? നല്ല മനുഷ്യന്‍?
ഒരാള്‍ പടച്ചവന്റെ നല്ല അനുയായി ആവുകയാണ് വേണ്ടത്.
അവര്‍ അങ്ങിനെയാണ്. അതുമതി.
ഒമര്‍, നിങ്ങളുടെ അറബി ഭാഷ വളരെ കഷ്ടം തന്നെയാണ്!
അതെ, എനിക്കറിയാം.
എനിക്ക് തമാഷ്കും ഇംഗ്ലീഷും സംസാരിക്കാനരിയാം.
ഇന്ന് ഭയങ്കര പൊടിക്കാറ്റുള്ള ദിവസമാണ്.
അതെ.... പഴയകാലത്തെക്കുറിച്ച് ഓര്‍ക്കാന്‍ ഇത് ഇടവരുത്തുകയാണ്..
എല്ലാ അയല്‍ക്കാരും പോയി.
എല്ലാവരും ഓടിപ്പോയി.
ആരും അവശേഷിച്ചിട്ടില്ല.
നമ്മള്‍ മാത്രം.
ഇവിടെ താമസിക്കാനാണ് ഞാന്‍ കൂടുതലിഷ്‌ടപ്പെടുന്നത്.
ഇല്ലെങ്കില്‍ നമ്മള്‍ എവിടേക്ക് പോകും?
എന്തുകൊണ്ടാണ് നമ്മള്‍ എല്ലായ്പ്പോഴും ഓടിക്കൊണ്ടേയിരിക്കുന്നത്?
വരള്‍ച്ചയും ക്ഷാമവും മാത്രം മുന്നിലുള്ളപ്പോള്‍..
നമ്മള്‍ തോയയേയും കൊണ്ട് എവിടേക്ക് പോകും?
മറ്റുള്ളവര്‍ക്ക് എപ്പോഴും കടന്നു വരാവുന്നിടത്താണ് ഇപ്പോഴും നമ്മള്‍.
എല്ലാ അയല്‍ക്കാരും ഒടുവില്‍ തിരിച്ചുവരും.
ഇതെല്ലാം ഒരു ദിവസം ഇല്ലാതാവും.
എന്നിക്ക് അവരെ വല്ലാതെ പേടിയാവുന്നു.
നിങ്ങള്‍ ഇവിടെയില്ലാത്തപ്പോഴൊക്കെ അവര്‍ വരും.
ഇവിടെയോ?
കൂടാരത്തിന് അകത്തേക്ക് വരുമോ?
ഇല്ല
എന്റെ കൂടെത്തന്നെ നില്‍ക്കുന്നതിനാല്‍ എനിക്ക് നിന്നെ വളരെ ഇഷ്ടമാണ്.
നല്ലവണ്ണം ശ്രദ്ധിക്കണേ..
നമ്മള്‍ ഒറ്റക്കെട്ടായി നില്‍ക്കുകയാണെങ്കില്‍...
നമുക്ക് ഇതിനോട് പോരാടാനും ഇതില്‍ നിന്ന് പുരത്തുകടക്കാനും കഴിയും.
നീ വല്ലാതെ ഭയപ്പെടുന്നുണ്ട് എന്ന് എനിക്കറിയാം.
എനിക്കും നല്ല പേടിയുണ്ട്.
നിനക്ക് നിന്റെ സുഹൃത്തുക്കളെ കാണാനാകുന്നില്ല എന്നത് ഞാന്‍ സമ്മതിക്കുന്നു!
അത് ശരിയാണ്.
സഹോദരാ, ആ വെളിച്ചം ഒന്ന് ഉയര്‍ത്തിപ്പിടിക്കൂ.
വലത്തോട്ട്.. കുറച്ചുകൂടെ വലത്തോട്ട്.
നീ എന്നെത്തന്നെ നോക്കണം.
പരമകാരുണികനായ അല്ലാഹുവിന്റെ നാമത്തില്‍..
സഹോദരരേ, നിങ്ങള്‍ക്ക് സമാധാനം പുലരട്ടെ..
നിങ്ങള്‍ക്കെല്ലാം അറിയുന്നതുപോലെ,
പ്രവാചകന്‍ പറഞ്ഞത്:
വിശ്വാസികള്‍ ഒരേ ശരീരത്തിന്റെ ഭാഗം തന്നെയാണ്...
... ഒരാള്‍ക്ക് വേദനിക്കുമ്പോള്‍ ...
... ആ വേദന മറ്റുള്ളവരും അനുഭവപ്പെടും.
കഴിഞ്ഞ കാലത്ത്,
ഞാന്‍ പാട്ടുപാടാറുണ്ടായിരുന്നു.
ഒരു റാപ്പ് പാട്ടുകാരന്‍.
മറ്റൊരുതരത്തില്‍ പറഞ്ഞാല്‍ ഞാന്‍ ഒരു പാപിയായിരുന്നു.
പക്ഷേ ദൈവത്തിനു സ്തുതി..
നീ എകാഗ്രമായല്ല പറയുന്നത് എന്നാതാണ് പ്രശ്നം.
നീ പറയുന്ന കാര്യത്തില്‍ നിനക്ക് തന്നെ ഒട്ടും വിശ്വാസമില്ലെന്നാണ് തോന്നുന്നത്.
ഇവിടെ പറയുന്ന കാര്യങ്ങള്‍ നിനക്ക് ഉത്തമബോധ്യമുള്ളതല്ലേ?
- അല്ല. - എങ്കില്‍ മാറൂ, എന്നോട് കാര്യങ്ങള്‍ നേരെ തുറന്നു പറ.
വളരെ കഷ്ടപ്പെട്ട് ഇത് സിനിമയാക്കുന്നതിന് ഒരു ഗുണമുണ്ടാവില്ല.
ഞാന്‍ കാട്ടിത്തരാം.
സഹോദരരേ,
കഴിഞ്ഞ കാലത്ത് ഞാന്‍ റാപ്പ് സംഗീതം പാടിയിരുന്നു.
പടച്ചവന്‍ വാഴ്ത്തപ്പെടട്ടെ, ഇന്ന് ഞാന്‍..
ദൈവത്തിന്റെ മാര്‍ഗ്ഗത്തിലാണ്.
ജിഹാദിന്റെ വഴിയിലാണ്.
നീ എന്റെ കണ്ണുകള്‍ നോക്കിയില്ലേ? അതിനു അനക്കമുണ്ടാവില്ല...
അനാവശ്യമായ ഒരാംഗ്യവും ഉണ്ടാവില്ല..
കാരണം ഞാന്‍ പറയുന്നത്തില്‍ എനിക്ക് പൂര്‍ണ്ണമായ വിശ്വാസമുണ്ട്‌.
ഇതുപോലെയാണ് നീയും പറയേണ്ടത്.
ഇതുപോലെ അങ്ങോട്ടും ഇങ്ങോട്ടും ചായാനും ചരിയാനും പാടില്ല.
നമ്മള്‍ റാപ്പ് കളിക്കുകയല്ല, ഇത് വളരെ ഗൌരവപ്പെട്ട കാര്യമാണ്.
വരൂ.
ഈ ലോകത്തില്‍....
എല്ലാം നശിക്കും...
നിര്‍ത്ത്. ഈ ലോകത്തില്‍ നിന്നെ അലട്ടുന്നത് എന്താണ്?
ഒന്നാമതായി, പടിഞ്ഞാറന്‍...
അധര്‍മ്മമാണത്! നീ അധര്‍മ്മത്തെ നിന്ദിക്കണം..
അധര്‍മ്മം.... രക്ഷകര്‍ത്താക്കള്‍ ക്ലേശിക്കുന്നത് നീ കണ്ടുകഴിഞ്ഞു.
അവരുടെ ദുരാചാരങ്ങള്‍ നാം കണ്ടു.
ഇതെല്ലാം ഇന്നോടെ അവസാനിപ്പിക്കണം. നീ താമസിപ്പിക്കരുത്.
ഈ ലോകത്തില്‍.....
എവിടുന്നാണ് ഈ പാട്ടുകേള്‍ക്കുന്നത്?
അതെവിടുന്നാണ് എന്ന് കണ്ടെത്താനാണ്‌ അബു ഹസ്സന്‍ ഞങ്ങളെ അയച്ചത്.
നിങ്ങള്‍ അങ്ങോട്ട് പോകൂ.. ഇവിടെ ഞങ്ങള്‍ തിരയാം.
എങ്കില്‍ പോകാം.
നീ ആ വശത്തുകൂടെ പോകൂ. ഞാന്‍ ഈ വഴിയും നോക്കാം. നമുക്ക് ആ സ്ക്വയറില്‍ വെച്ച് കാണാം.
ശരി.
ഗുഡ് ഈവനിംഗ്, അബു ഹസ്സന്‍.
ഗുഡ് ഈവനിംഗ്.
സംഗീതം എവിടുന്നാണ് വരുന്നത് എന്ന് എനിക്ക് മനസ്സിലായി.
അത് എവിടുന്നാണ് വരുന്നതെന്ന് ഞാന്‍ കണ്ടെത്തി.
അവര്‍ ദൈവത്തിനെയും പ്രവാചകനെയും സ്തുതിക്കുകയാണ്.
അവരെ ഞാന്‍ പിടികൂടണോ?
എന്റെ വല ശരിക്കും ശ്രദ്ധിക്കണം.
ജി പി എസ്!
ഉപ്പാ!
കയ്യില്‍ വടിയൊന്നും ഇല്ലാതെ ഇസ്സാന്‍ കരഞ്ഞുകൊണ്ട്‌ ഓടിവരുന്നുണ്ട്.
എവിടെ?
എന്ത് പറ്റിയെടാ?
കന്നുകാലികള്‍ എവിടെ?
എന്താ നീ കരയുന്നത്?
എവിടെ നമ്മുടെ കാലികള്‍?
ജി പി എസ് മരിച്ചു.
ജി പി എസിന് എന്ത് പറ്റിയെന്ന്?
ആരാ അവളെ കൊന്നത്?
മീന്‍ പിടിക്കുന്ന അമാദോയില്ലേ...
അയാളാണ് അവളെക്കൊന്നത്.
എഴുന്നേല്‍ക്ക്.
വരൂ.
കരച്ചില്‍ നിര്‍ത്ത്.
എന്താണ് സംഭവിച്ചത് എന്ന് എന്നോട് പറയൂ.
ഞാന്‍ പശുക്കളെ വെള്ളം കുടിക്കാനായി
പുഴയിലേക്ക് കൊണ്ടുപോയതാ..
ജി പി എസ് കൂട്ടത്തില്‍ നിന്നും മാറി
നേരെ അമാദോയുടെ വലയിലേക്ക് ചെന്നു.
അവളെ കൂട്ടാനായി ഞാന്‍ ചെന്നു.
പക്ഷേ, ഞാന്‍ എത്തുമ്പോഴേക്കും അയാള്‍ അവളെ കൊന്നു.
ഇസ്സാന്‍, കരയാതിരിക്കൂ...
അമാദോ ജി പി എസ്സിനെ കൊന്നു.
എന്തിനാ അയാളത് ചെയ്തത്?
കന്നുകള്‍ വെള്ളം കുടിക്കുന്നത് തടയാന്‍.
എനിക്കത് മനസ്സിലാകുന്നില്ല.
നിങ്ങള്‍ തീര്‍ച്ചയായും അയാളോട് സംസാരിക്കണം.
തോക്ക് എടുക്കാതെ പോകൂ.
നീ എന്നെ കണ്ടുമുട്ടുമ്പോഴേ ഈ തോക്ക് എന്റെ കയ്യില്‍ ഉണ്ട്.
ഞാന്‍ നിങ്ങളെ കണ്ടുമുട്ടുമ്പോള്‍ നിങ്ങള്‍ക്കൊപ്പം തോയ ഉണ്ടായിരുന്നില്ല.
കരയല്ലേ. അതുകൊണ്ടൊനും ജി പി എസ് ഇനി തിരിച്ചുവരില്ല.
കരയാതിരിക്കൂ.
നമുക്ക് മറ്റൊരു പശുവിനെ വാങ്ങാം.
എന്നിട്ട് അതിനെയും ജി പി എസ് എന്നുതന്നെ വിളിക്കാം.
എന്തുതന്നെയായാലും വരട്ടെ.
പക്ഷേ, ഇതെല്ലാം...
അവസാനിപ്പിക്കണം.
ഈ അപമാനം ഇനിയും സഹിക്കാന്‍ കഴിയില്ല.
ഞാന്‍ അധികം പറയേണ്ടതില്ല, നിനക്കതെല്ലാം അറിയാം.
ഇസ്സാന്‍, നീ എന്തിനാ ഇങ്ങനെ പ്രയാസപ്പെടുന്നത്?
ഞാന്‍ എന്റെ അച്ഛനെക്കുറിച്ച് ആലോചിക്കുകയാണ്.
എങ്ങിനെയായിരുന്നു നിന്റെ അച്ഛന്‍?
വലിയ ഒരാളായിരുന്നു,
കരുത്തനും ദയാലുവും ആയിരുന്നു.
നിന്റെ അച്ഛനുള്ളതിനെക്കാളും വലിയ കാലിക്കൂട്ടങ്ങള്‍ ഉണ്ടായിരുന്നു ഞങ്ങള്‍ക്ക്.
അച്ഛന് മൃഗങ്ങളെക്കുറിച്ചും എല്ലാം അറിയാം.
എന്റെ അച്ഛനും...
വലിയതും കരുത്തനും ആണ്.
പിന്നെ നന്നായി ഗിത്താറുവായിക്കുകയും പാട്ടുപാടുകയും ചെയ്യും.
അതുകൊണ്ടാണ് അദ്ദേഹം ഇപ്പോള്‍ ജീവിച്ചിരിക്കുന്നത് തന്നെ.
യുദ്ധത്തിന്റെ പണം പറ്റി വേഗം മരിക്കുന്ന
പട്ടാളക്കാരോടൊപ്പം അച്ഛന്‍ പോയിട്ടേയില്ല.
പാട്ടുപാടുന്നത് നോക്കിയാണ് അച്ഛന്‍ ഇവിടെ ഉണ്ടോ ഇല്ലയോ എന്നുപോലും ഞാന്‍ മനസ്സിലാക്കുന്നത്.
ഇതാരോടും പറയല്ലേ.
ഞാന്‍ ഒരാളോടും പറയില്ല.
ഇവിടെ...
ഇസ്ലാമിന്റെ കീഴില്‍.....
...ഇതെല്ലാം നിരോധിക്കപ്പെട്ടതാണ്..
- ഈ ബോള്‍ നിന്റെതാണോ? - സത്യമായിട്ടും അല്ല!
ഇതെല്ലാം വിലക്കപ്പെട്ടതാണ്‌....
... തെരുവില്‍..
...വെറുതെ ഇരിക്കുന്നത്....
...വീട്ടിനു മുന്നിലോ...
..തെരുവിലോ ഇരുന്ന് ...
...വിലകെട്ട കാര്യങ്ങള്‍ ചെയ്ത്....
...വെറുതെ സമയം കളയുന്നത്.....
വരൂ കുഞ്ഞേ...
ഫ്രഞ്ചില്‍ ആവര്‍ത്തിക്കുന്നു.
വ്യഭിചാരവും അശുദ്ധിയും
വലിയ പാപമാണ്.
വ്യഭിചാരം.....
...റംസാന്‍ മാസത്തില്‍ പ്രത്യേകിച്ചും....
...കടുത്ത പാപമാണ്....
കല്ലെറിഞ്ഞ് കൊല്ലലാണ്
അതിനുള്ള ശിക്ഷ.
നീ ഫുട്ബോള്‍ കളിച്ചോ? അത് നിരോധിക്കപ്പെട്ടതാണെന്ന് നിനക്കറിയില്ലേ?
ഫുട്ബോള്‍ നിരോധിക്കപ്പെട്ടതാണെന്ന് നിനക്കറിയില്ലേന്ന്?
അറിയാം.
ഫുട്ബോള്‍ നിരോധിക്കാപ്പെട്ടതാണെന്ന് നിനക്കറിയാമെന്നതിനാല്‍, നിനക്ക് 20 ചാട്ടവാറടി ശിക്ഷ വിധിക്കുന്നു.
ഫുട്ബോള്‍ നിരോധിക്കാപ്പെട്ടതാണെന്ന് നിനക്കറിയാമെന്നതിനാല്‍,
നിനക്ക് 20 ചാട്ടവാറടി ശിക്ഷ വിധിക്കുന്നു.
തന്തയില്ലാത്തവനേ..
ഈ വെള്ളം നിന്റെയോ നിന്റെ ഉപ്പൂപ്പയുടെയോ സ്വന്തമാണോടാ അമാദോ?
എന്ത് അവകാശത്തിലാ ഇത്?
നിനക്ക് ഭ്രാന്തോ മറ്റോ ഉണ്ടോ?
എന്താ നിന്റെ പരിപാടി?
ദൈവത്തിന്റെ രക്ഷയും സമാധാനവും താങ്കള്‍ക്കുണ്ടാകട്ടേ, അബ്ദുല്‍ കരിം.
ഹലോ.
താങ്കള്‍ക്കും അബു ജാഫര്‍.
ഇവിടെ ഒരു കൊലപാതകം നടന്നിരിക്കുന്നു.
എന്ത്?
ഇവിടെ ഒരു കൊല നടന്നിരിക്കുന്നു.
നിന്റെ അറബി ഒട്ടും മനസ്സിലാവുന്നില്ല.
ഇംഗ്ലീഷില്‍ പറ.
ഇവിടെ ഒരു കൊലപാതകം നടന്നിരിക്കുന്നു.
ഇല്ല.. മനസ്സിലാവുന്നില്ല.. ഇംഗ്ലീഷില്‍ പറയൂ.
ശരി സാര്‍.
ഞാന്‍ പറഞ്ഞത്, ഇവിടെ ആരോ ആരെയോ കൊന്നിരിക്കുന്നു.
എന്ത്?
ആര് ആരെക്കൊന്നു?
ആരോ ആരെയോ ഇവിടെ കൊന്നിട്ടിരിക്കുന്നു..
ഞാന്‍ നിങ്ങളെ പിന്നീട് വിളിക്കാം.
ദൈവം അനുഗ്രഹിക്കട്ടെ.
നിങ്ങളുടെ പേരെന്താണ്?
കിടാന്‍.
നിങ്ങളുടെ കയ്യില്‍ തോക്കുണ്ടോ?
നിങ്ങളുടെ ഫോണും തരൂ.
അങ്ങോട്ട് മാറൂ.
അമ്മാ, അച്ഛന്‍ എപ്പോഴാണ് വരിക?
വേഗം വരും.
നെറ്റ്വര്‍ക്ക് സിഗ്നല്‍ എവിടെയാണ് കിട്ടുക എന്ന് നമുക്ക് നോക്കാം.
എന്റെ ഭാര്യയെ ഒന്ന് വിളിക്കൂ, എനിക്കവളോട്‌ വിവരങ്ങള്‍ പറയണം.
എനിക്ക് നിങ്ങള്‍ പറയുന്നത് മനസ്സിലാവുന്നില്ല!
ഇവിടെ ആര്‍ക്കാ തമാഷ്ക്ക് മനസ്സിലാവുക, ദയവായി എന്നെ സഹായിക്കൂ.
എന്റെ ഭാര്യയെ ഒന്ന് വിളിക്കൂ
സാത്തിമ എന്നാണവളുടെ പേര്.
നമ്പര്‍ 70 52 52 11.
ഞാന്‍ സത്യം ചെയ്യാം, അവര്‍ ഒന്നും അറിഞ്ഞിട്ടില്ല.
70 52 52...
ദൈവം നിങ്ങളെ സഹായിക്കട്ടെ.
ഇതാണെന്‍ ദേശം, ഇതാണെന്‍ തിംബുക്തു......
അവളുടെ കുഞ്ഞുങ്ങള്‍ സഹനത്തിലും വേദനയിലും ആണ്
സ്നേഹത്തിന്റെയും സൗഹാര്‍ദ്ദത്തിന്റെയും കുലീനതയുടെയും ദേശമെന്‍ ദേശം
എങ്കിലും, എന്നോട് പറയൂ നിങ്ങള്‍, എന്തുകൊണ്ടെന്‍ കുഞ്ഞുങ്ങള്‍ കരയുന്നു?
അനീതിയാല്‍, അക്രമത്താല്‍ ഭാവിയെക്കുറിച്ചുള്ള ഭീതിയാല്‍ മാത്രമാണത്..
ഇനി നിര്‍ത്താം കരച്ചില്‍, എന്‍ തിംബുക്തു എന്നുമിവിടുണ്ടാകും.
എല്ലാം വളരെ വേഗത്തില്‍ വേണം.
നിങ്ങള്‍ക്ക് കുറച്ചു സമയം മാത്രമേ ശേഷിച്ചിട്ടുള്ളൂ.
നിങ്ങളുടെ വിധി പെട്ടെന്ന് തന്നെ പ്രസ്താവിക്കും.
ശരീയത്ത് നിയമമായിരിക്കും നടപ്പാക്കുക.
ജഡ്ജ് ഒരു മനുഷ്യനാനെങ്കിലും നടപ്പാക്കുന്നത് ദൈവത്തിന്റെ നിയമമായിരിക്കും.
അമാദോയുടെ കുടുംബത്തില്‍ നിന്ന്..
നിങ്ങള്‍ക്ക് മാപ്പിന് അപേക്ഷിക്കാവുന്നതാണ്.
രക്തത്തിന്റെ വില ഞങ്ങള്‍ക്കും ഒടുക്കേണ്ടതുണ്ട്.
നിങ്ങള്‍ക്ക് കാലിപ്പറ്റങ്ങള്‍ ഇല്ലേ?
എനിക്ക് എട്ടു പശുക്കളുണ്ടായിരുന്നു എന്ന് പറയൂ.
അതില്‍ ജി പി എസ് മരിച്ചു.
ഏഴെണ്ണം മാത്രമാണ് അവശേഷിച്ചിട്ടുള്ളത്.
ഇയാള്‍ക്ക് എട്ടു പശുക്കളുണ്ടായിരുന്നെന്നും അതില്‍ ഒന്ന് കൊല്ലപ്പെട്ടു എന്നുമാണ് പറയുന്നത്.
മറ്റൊന്നുമില്ല, അയാള്‍ ചുരുങ്ങിയത് നാല്‍പ്പതെണ്ണം ഞങ്ങള്‍ക്ക് തരണം.
നാല്‍പ്പത് പശുക്കളെയാണ് ചോദിക്കുന്നത്.
നിങ്ങള്‍ കന്നുകാലി വളര്‍ത്തുന്നവനാണ്, നിങ്ങള്‍ക്ക് പശുക്കളുണ്ടാകും.
നാല്‍പ്പത് പശുക്കള്‍?
തീര്‍ച്ചയായും.
വിധിയെ എനിക്ക് തടുക്കാനാവില്ല.
എന്റെ ജീവന്‍ ദൈവത്തിന്റെ കയ്യിലാണ്.
അത് ശരിയാണ്.
എനിക്ക്, ഇദ്ദേഹത്തോട്...
ഒരു കാര്യം ചോദിക്കണമെന്നുണ്ട്.
അനാദരവ്‌ കൊണ്ടല്ല, വെറുതെ അറിയാന്‍ വേണ്ടി മാത്രം...
ചോദിക്കൂ.
ഇദ്ദേഹത്തിന് കുട്ടികളുണ്ടോ എന്നറിയാന്‍...
എനിക്കാഗ്രഹമുണ്ടെന്ന് പറയൂ.
ദൈവം രണ്ടുകുട്ടികളെ നല്‍കി അദ്ദേഹത്തെ അനുഗ്രഹിച്ചിരിക്കുന്നു.
ഒന്ന് എട്ടുവയസ്സുകാരനായ ഒരാണ്‍കുട്ടിയാണ്.
പടച്ചവന്‍ എനിക്ക് ഒരു കുട്ടിയെയാണ് നല്‍കിയത്.
അവള്‍ക്ക് പന്ത്രണ്ട് വയസ്സായി.
അവളുടെ പേര് തോയ എന്നാണ്.
അവളാണ് എന്റെ സര്‍വ്വസ്വവും.
എനിക്ക് പതിവായി രാവിലെ കുടിക്കാന്‍ പാല്‍ തരുന്നത് അവളാണ്.
മരുഭൂമിയില്‍ നിന്ന് പശുക്കളെ കൊണ്ടുവരുന്നതും അവളാണ്.
അവളെക്കാള്‍ വലുതായി എനിക്ക്..
ഈ ലോകത്തില്‍ മറ്റൊന്നും ഇല്ല.
ദൈവം അദ്ദേഹത്തിന് ഒരാണ്‍കുട്ടിയെ നല്‍കി.
എനിക്ക് അതിനു ഭാഗ്യമുണ്ടായില്ല.
എനിക്ക് ഒരു പെണ്‍കുഞ്ഞിനെ മാത്രമാണ് പടച്ചവന്‍ നല്‍കിയത്.
പക്ഷേ, എന്റെ ജീവിതം മുഴുവന്‍ നിറയ്ക്കുന്നത് അവളാണ്.
എനിക്ക് നിങ്ങളോട് സംസാരിക്കാനുണ്ട്.
പറയൂ.
എനിക്ക് അറിയുന്ന ആരെയോ പോലുണ്ട് നിങ്ങള്‍.
ആരെപ്പോലെ?
ലേയറിലെ കെല്‍ അസൌക് ഗോത്രത്തില്‍ പെട്ട
മുഹമ്മദ്‌ എല്‍ഗിമിന്റിനെ പോലെ.
എനിക്കയാളെ അറിയില്ല.
ലിബിയയിലെ പച്ചപ്പ്‌ നിറഞ്ഞ
പ്രദേശത്തുനിന്നാണ് ഞാന്‍ വരുന്നത്.
ലിബിയ?
ഇപ്പോള്‍ എന്റെ കുടുംബം കഴിയുന്നത്‌ ഇവിടെയാണ്‌.
ഇവരോടൊപ്പം നിങ്ങള്‍ എന്താണ് ചെയ്യുന്നത്?
ദീര്‍ഘമായ ചരിത്രം ഞങ്ങളെ ബന്ധിപ്പിക്കുന്നു.
അവരാണ് എന്നെ ഇവിടെ എത്തിച്ചത്.
എന്താണോ വിധിക്കപ്പെട്ടത് അത് മാത്രമേ നടക്കൂ.
മരണത്തോടെ എനിക്ക് ശാന്തി ലഭിക്കും.
കാരണം, നമ്മളെല്ലാം പടച്ചവന്റെ സൃഷ്ടികളാണ്.
അതുപോലെ, നമ്മള്‍ നമ്മുടെ കുഞ്ഞുങ്ങളെയും സംരക്ഷിക്കേണ്ടതുണ്ട്.
എന്റെ മകള്‍ ആരാലും സംരക്ഷിക്കപ്പെടില്ല.
അതെന്റെ ജന്മത്തെ നീറ്റും.
അവള്‍ക്ക് എന്താണ് സംഭവിക്കുന്നതെന്നറിയാതെ ഖബറിനടിയില്‍ എനിക്ക് കിടക്കേണ്ടി വരും.
ഞങ്ങളുടെ എല്ലാ ബന്ധുക്കളും ഇവിടം വിട്ടുപോയി.
ഇതിനെല്ലാമിടയിലും,
ഞാന്‍ ആരാധിക്കുന്ന ഒരേയൊരു
ദൈവം മാത്രമേയുള്ളൂ.
അദ്ദേഹം നീതി നടപ്പാക്കും.
ഒരാള്‍ക്കും അയാളുടെ വിധിയെ മറികടക്കാനാവില്ല.
ഇവരോട് പറയൂ, മരണമല്ല എന്നെ വേദനിപ്പിക്കുന്നതെന്ന്.
തിരിഞ്ഞുനോക്കുമ്പോള്‍ എന്റെ പൊന്നുമോളുടെ മുഖം കാണാന്‍ കഴിയുന്നില്ലല്ലോ..
..എന്നത് മാത്രമാണത്.
മരിക്കുന്നതിനുമുന്‍പ് അവളെ കാണാന്‍ കഴിഞ്ഞില്ലെങ്കില്‍ അതെനിക്ക് സഹിക്കാന്‍ കഴിയില്ല.
ഇയാളുടെ മകള്‍ ഉടനെതന്നെ..
ഒരു അനാഥയായിമാറും എന്നത്..
യഥാര്‍ത്ഥത്തില്‍ എന്നെ ദുഃഖിപ്പിക്കുന്നുണ്ട്.
പക്ഷേ ഇക്കാര്യം തര്‍ജ്ജമ ചെയ്യേണ്ടതില്ല.
മനസ്സിലായി.
ഇക്കഴിഞ്ഞ ദിവസം വൈകുന്നേരം പാട്ടുപാടിക്കൊണ്ടിരിക്കുമ്പോഴാണ് നിങ്ങളെ പിടികൂടിയതെന്ന് അറിയാമല്ലോ?
അറിയാം.
അത് നിരോധിക്കപ്പെട്ടതാണെന്ന് നിങ്ങള്‍ക്കറിയുമോ?
അറിയാം.
എന്നിട്ടും നിങ്ങളുടെ രക്ഷകര്‍ത്താക്കള്‍ ഹാജരാകാത്തതിനാല്‍,
നാല്‍പ്പത് ചാട്ടവാറടികള്‍ നിങ്ങള്‍ക്ക് വിധിക്കുന്നു.
പാട്ടുപാടിയത്തിന്. കൂടാതെ മറ്റൊരു നാല്‍പ്പത്
അനധികൃതമായി കൂട്ടം ചേര്‍ന്നതിനും.
എനിക്ക് എന്താണ് കിട്ടിയതെന്ന് നോക്കൂ.
അബ്ദുല്‍ കരീം.
നിങ്ങള്‍ പുകവലിക്കുമെന്ന് എല്ലാവര്‍ക്കുമറിയം.
അതുകൊണ്ട് എന്റെ മുന്‍പില്‍ ഒളിക്കണമെന്നില്ല.
ഞാന്‍ പുകവലിക്കുമെന്ന് നിന്നോട് ആരാണ് പറഞ്ഞത്?
അതൊരു ജനുവരി പന്ത്രണ്ട് ആയിരുന്നു. 2010 ല്‍.
കൃത്യമായും വൈകുന്നേരം 6.53.
മിയാമിയിലെ അതേസമയം.
ഹൈയ്തിയിലെ പോര്‍ട്ടോ ഓ പ്രിന്‍സ് സമയം 6.53 ന്
ഈ ഭൂമി ആകെ ഞെട്ടിവിറച്ചു.
അപ്പോള്‍ ഞാന്‍ സ്വ്വയം ഇവിടെ എത്തി.
സൂക്ഷ്മമായും 9.53 ന്
ഹൈയ്തിയിലെ ഗൊനൈവസ്സില്‍ നിന്നും, 9.53 ന്. അത് ശരിയല്ലേ?
നിങ്ങള്‍ മുന്‍പും ഇവിടെയായിരുന്നു.
ഇതെടുത്തോളൂ, ഇത് നിങ്ങള്‍ക്കുള്ളതാണ്.
- നിങ്ങള്‍ക്കത് ഭാഗ്യം കൊണ്ടുവരും. - നന്ദി.
സമയത്തിന്റെ വീണ്ടുവിചാരമില്ലാത്ത ഇടനാഴിയില്‍,
ഭൂമി വിറകൊള്ളുന്നത് എന്റെ ശരീരത്താലാണ്.
ഞാനാണ് പൊട്ടിത്തെറിക്കുന്നത്!
എന്റെ ശിരസ്സുമുതല്‍ പാദം വരെ പിളരുന്നു.
എന്റെ ശിരസ്സ്, എന്റെ പാദം, എന്റെ വയറ്, എന്റെ കൈകള്‍, എന്റെ ചന്തി..
എന്റെ മുഖം.
വീണ്ടുവിചാരമില്ലാത്ത കാലാവസ്ഥയാല്‍...
ഞാന്‍ പിളരുന്നു.
ഞാനും ഗൊനൈവസ്സും..
പിളര്‍പ്പുകളാല്‍ നിറയുന്നു.
വരൂ കുഞ്ഞേ... വരൂ..
- നിങ്ങള്‍ ഫ്രഞ്ച് സംസാരിക്കുമോ? - ഉം.
നിങ്ങളുടെ മുഖം മറയ്ക്കൂ.
- എന്താണ് ഇവിടെ ചെയ്തുകൊണ്ടിരിക്കുന്നത്? - ഒന്നുമില്ല.
ഒന്നുമില്ലേ?
- എന്താണിവിടെ ചെയ്യുന്നതെന്നാണ് ഞാന്‍ ചോദിച്ചത്? - ഞാന്‍ ഫോണില്‍ സംസാരിക്കുകയായിരുന്നു.
ആരുമായി?
എന്റെ സഹോദരനുമായി.
കള്ളം.
ഞാന്‍ എന്റെ സഹോദരനുമായി സംസാരിക്കുകയായിരുന്നു.
അതൊരു കള്ളമാണ്, അവളെ പിടികൂടൂ.
എന്നെ തൊടരുത്, തൊട്ടുപോകരുത്‌ എന്നെ!
അബു ജാഫര്‍, ദയവായി സംസാരിക്കൂ.
ഇദ്ദേഹം പറയുന്നു,
ഇദ്ദേഹം ഈ പെണ്‍കുട്ടിയെ ടൗണില്‍വെച്ച് കണ്ടിരുന്നെന്ന്.
അവള്‍ക്ക് മാന്യമായ പെരുമാറ്റവും ചന്തവും ഉണ്ട്.
ഇദ്ദേഹത്തിന് അവളെ വിവാഹം ചെയ്യാന്‍ താത്പര്യമുണ്ട്.
അവര്‍ പറയുന്നത്
കാര്യങ്ങള്‍ ഇപ്രകാരം ചെയ്യുന്നത് ഒട്ടും ശരിയല്ല എന്നാണ്.
അതല്ല അവരുടെ പാരമ്പര്യം.
അവളുടെ പിതാവകട്ടെ ഇവിടില്ലതാനും.
ഇദ്ദേഹം പറയുന്നു:
എന്തുകൊണ്ട്?
ഇദ്ദേഹം ചോദിക്കുന്നത് എന്തുകൊണ്ടെന്നാണ്?
എന്തുകൊണ്ടെന്നോ?
എന്തിനു എന്റെ മകളെ ഞാന്‍..
ഒരപരിചിതന് നല്‍കണം?
എന്റെ മകളെ കൊടുക്കാന്‍ മാത്രം ഇയാള്‍ എനിക്ക് ആരാണ്?
ഇദ്ദേഹം വന്നത്
സമാധാനപരമായാണ്‌.
നിങ്ങളുടെ ഈ നിഷേധം ബലം പ്രയോഗിക്കാന്‍...
ഇദ്ദേഹത്തെ നിര്‍ബന്ധിതനാക്കും.
ഞാന്‍ ഇയാളെ ഭയപ്പെടുന്നില്ല.
ദൈവത്തെ മാത്രമേ ഭയപ്പെടുന്നുള്ളൂ.
ഇദ്ദേഹം ഇപ്പോള്‍ പോകുന്നു.
വേണ്ടിവന്നാല്‍ ബലപ്രയോഗം തന്നെ നടത്തും.
ഒമര്‍, ഞാന്‍ തനിയെ ഒന്ന് ശ്രമിക്കട്ടെ?
പിന്നെന്താ... നോക്കിക്കോളൂ...
വളരെ നന്നായിട്ടുണ്ട്.
നന്നായി..
നീ ശരിയായി നോക്കിയോ?
- വളരെ നന്നായിട്ടുണ്ട്.? - സന്തോഷം, ദൈവം അനുഗ്രഹിക്കട്ടെ!
33...
34...
35...
36...
37...
38...
39...
40.
ഹലോ.
നെറ്റ് വര്‍ക്ക് ഇല്ല...
ഹലോ.....ഹലോ.....
അമോദുവിന്റെ അമ്മയോട് കൊലപാതകിക്ക് മാപ്പുനല്കുന്നുവോ എന്ന് ചോദിക്കൂ.
ഞാന്‍ ഒരിക്കലും മാപ്പുനല്കില്ല. അവന്റെ മരണം എന്നെ കൂടുതല്‍ രോഗിയാക്കി.
നാളെ ചിലപ്പോള്‍ നല്കിയേക്കാം. ഇപ്പോള്‍ എന്തായാലും ഇല്ല.
അതെന്നെ വല്ലാതാക്കും.
അവന്റെ രക്തത്തിന്റെ ചൂട് മാഞ്ഞിട്ടില്ല.
അവര്‍ മാപ്പുനല്കുന്നില്ല. അവര്‍ ഇപ്പോഴും ഞെട്ടലില്‍ നിന്ന് മാറിയിട്ടില്ല.
അയാളോട് മുഖം ഉയര്‍ത്താന്‍ പറയൂ.
നിങ്ങളുടെ മുഖം ഉയര്‍ത്തൂ.
സാത്തിമാ.
എനിക്ക് കേള്‍ക്കാം.
ഞാന്‍ അബ്ദുല്‍ കരീമിന്റെ ഡ്രൈവറാണ്.
അദ്ദേഹം ഒരു കാര്യം പറയാന്‍ ഏല്‍പ്പിച്ചിട്ടുണ്ട്.
അദ്ദേഹത്തിന് ഇനി ഒന്നും ചെയ്യാന്‍ കഴിയില്ല.
എല്ലാം കഴിഞ്ഞു.
അദ്ദേഹത്തോട് പറയൂ...
അമാദുവിന്റെ മരണം എന്നെ വല്ലാതെ വേദനിപ്പിക്കുന്നുണ്ടെന്ന്.
ഞാന്‍ അതൊരിക്കലും ആഗ്രഹിച്ചതല്ല.
ഇന്ന് പ്രഭാതത്തില്‍ സൂര്യന്‍ ഉദിച്ചുണര്‍ന്നപ്പോള്‍
ഞാന്‍ ജീവനോടെ ഇരിപ്പുണ്ടായിരുന്നു.
ദൈവം എനിക്ക് മറ്റൊരുദിനം കൂടി അനുവദിക്കുമെങ്കില്‍
എന്തുതന്നെ സംഭവിച്ചാലും
ഞാന്‍ അത് സ്വീകരിക്കും.
ഒരേയൊരു കാര്യം മാത്രം എനിക്ക് നഷ്ടപ്പെടും.
രണ്ടു മുഖങ്ങള്‍...
എന്റെ മകളുടെ മുഖം,
എന്റെ ഭാര്യയുടെ മുഖം.
ദൈവത്തോട് എനിക്ക് പറയുവാനുള്ളത്...
അദ്ദേഹത്തിന് കുഞ്ഞുങ്ങള്‍ ഉണ്ടായിരുന്നെങ്കില്‍,
എന്റെ വേദന മനസ്സിലാക്കുവാന്‍...
അദ്ദേഹത്തിന് കഴിയുമായിരുന്നു.
എനിക്ക് നിങ്ങള്‍ വിധിക്കുന്ന മരണത്തെ ഞാന്‍ ഭയപെടുന്നില്ല.
എന്റെ ഉള്ളില്‍ തന്നെ അതിന് ഒരു ഇടമുണ്ട്.
നിങ്ങള്‍ പറഞ്ഞത് മാതിരി, അല്ലാഹുവിന്റെ നിയമം അനുസരിക്കൂ.
അത് നടപ്പാക്കൂ.
ഞാന്‍ തയ്യാറാണ്.
നിങ്ങള്‍, നിങ്ങളുടെ കൂട്ടത്തില്‍പ്പെട്ട ഒരാളുമായി..
ഇവരുടെ മകളെ വിവാഹം നടത്തി,
രക്ഷിതാക്കളുടെ സാന്നിധ്യമോ സമ്മതമോ ഇല്ലാതെ.
ഇക്കാര്യം നിങ്ങളുടെ ശ്രദ്ധയില്‍ കൊണ്ടുവരാന്‍
ഇവിടെയുള്ള ഒരു സഹോദരനോട്
ഞാന്‍ നേരത്തെ പറഞ്ഞിരുന്നു.
രാത്രിയുടെ മറവില്‍ പെട്ടെന്ന് നടപ്പാക്കിയ..
ഈ കൃത്യം
നിയമപരമായി ഒരിക്കലും..
സ്വീകരിക്കാന്‍ കഴിയുന്നതല്ല.
അതായത്, ഇവരുടെ അറിവും സമ്മതവും
ഇല്ലാതെയുള്ള ഈ വിവാഹം
അംഗീകരിക്കാന്‍ കഴിയുന്നതല്ല.
എന്റെ സോദരീ,
ഈ വിവാഹം അടിച്ചേല്‍പ്പിച്ച അയാളുടെ പേരെന്താണ്?
അബു ജാഫര്‍
അബു ജാഫര്‍ എന്നാണ് അയാളുടെ പേര്.
അതുകൊണ്ടാണ് ഈ പ്രശ്നവുമായി
ഞാന്‍ തന്നെ നേരിട്ട്
ഇവിടെ വരാന്‍ തീരുമാനിച്ചത്.
ഈ വിഷയത്തില്‍
നിങ്ങളുടെ നിലപാട് നിങ്ങള്‍ വ്യക്തമാക്കേണ്ടതുണ്ട്.
ശരിയാണ്.
ഞങ്ങള്‍ ഫാത്തിമയുടെ വിവാഹം നടത്തി.
അവളുടെ പേര് സഫിയ എന്നാണ്.
അതെ, സഫിയയും അബു ജാഫറും തമ്മിലുള്ളത്.
അത് നിയമപരമായ...
ഒരു വിവാഹമാണ്.
ഇസ്ലാമിക നിയമങ്ങളനുസരിച്ച്.
രക്ഷിതാക്കളുടെ അസാന്നിധ്യമാണെങ്കില്‍
ഞങ്ങള്‍ ഇവിടെയുണ്ട്.
ഇവിടെ നടക്കുന്ന എല്ലാ സംഭവങ്ങളുടെയും രക്ഷിതാക്കളായിട്ടാണ്..
ഈ പ്രവിശ്യയില്‍ ഞങ്ങള്‍ പ്രവര്‍ത്തിക്കുന്നത്.
പ്രവാചകന്റെ വാക്കുകള്‍ അനുസരിച്ചാണ്
ഞങ്ങള്‍ അബു ജാഫറിന്റെ വിവാഹം നടത്തിയത്.
"വിശ്വാസം തെളിയിക്കപ്പെട്ട ആരെങ്കിലും നിങ്ങളെ സമീപിച്ചാല്‍,
"ആ വിവാഹം നടത്താം"
അബു ജാഫര്‍ ദൈവഭക്തിയുള്ള ഒരു ചെറുപ്പക്കാരനാണ്.
പള്ളിയുടെ ഓമനയും ഒരു പോരാളിയും.
അയാള്‍ ഒരു കുറവുമില്ലത്തവനാണ്.
ഈ അടിസ്ഥാനത്തിലാണ് ഞങ്ങള്‍ അവരെ വിവാഹം കഴിപ്പിച്ചത്.
അതുകൊണ്ടുതന്നെ അത് കുറവുകളില്ലാത്തതാണ്.
ഇത്തരം സംഭവങ്ങള്‍ തിംബുക്തുവില്‍
ആവര്‍ത്തിക്കുകയാണ്
ഇത് ജനങ്ങളെ പരിഭ്രാന്തരാക്കുന്നു.
അവരെ നിരാശരും
വ്യാകുലരുമാക്കുന്നു.
നിരാശയോ അതുപോലെ എന്തെങ്കിലുമോ..
ഞങ്ങള്‍ ഒരിക്കലും കണ്ടിട്ടില്ല.
അല്ലാഹുവിന്റെ നിയമങ്ങളും പ്രവാചകന്റെ വചനങ്ങളും
നടപ്പാക്കുക മാത്രമാണ് ഞങ്ങള്‍ ചെയ്യുന്നത്.
ഞങ്ങള്‍ കൂടിയാലോചിക്കുകയും
നടപ്പാക്കുകയും ചെയ്യുന്നതെല്ലാം
പൂര്‍ണ്ണമായും നിയമദത്തമാണ്.
മെക്ക ഇങ്ങേ ദിശയിലാണ്.
എനിക്കറിയാം.
എന്റെ മകളും ഭാര്യയും പക്ഷേ, ഇപ്പുറത്താണ്.
ആ മോട്ടോര്‍ സൈക്കിള്‍കാരനെ പിടികൂടൂ!
സബ്ടൈറ്റില്‍ മലയാള വിവര്‍ത്തനം: പി. പ്രേമചന്ദ്രന്‍ (ഓപ്പണ്‍ ഫ്രെയിം, പയ്യന്നൂര്‍)
മലയാളം സബ്ടൈറ്റിലിന് സന്ദര്‍ശിക്കുക http://malayalamsubtitles.org/